বিমানবন্দৰত বলিউদৰ অভিনেত্ৰীক যৌন আতিশয্য! স্বামীও বৰ্ণবৈষম্যৰ বলি! । Asom Live 24\nবলিউদৰ এগৰাকী মোহময়ী অভিনেত্ৰী আয়েশা টাকিয়া বিমানবন্দৰত নিয়োজিত নিৰাপত্তাৰক্ষীৰ দ্বাৰা যৌন আতিশয্যৰ বলি হৈছিল। এই গুৰুতৰ অভিযোগ কৰিছে অভিনেত্ৰীগৰাকীৰ স্বামী ফাৰহান আজমীয়ে।\nঘটনাটো চলিত মাহৰ প্ৰথমটো সপ্তাহতে সংঘটিত হৈছিল যদিও এতিয়াহে সংবাদ মাধ্যমত চৰ্চালৈ আহিছে।\nঅভিনেত্ৰীগৰাকীৰ স্বামীয়ে টুইটাৰত উল্লেখ কৰা মতে গোৱাৰ পৰা মুম্বাইলৈ যাত্ৰা কৰাৰ পূৰ্বে গোৱা বিমানবন্দৰত কেন্দ্ৰীয় ঔদ্যোগিক নিৰাপত্তা বাহিনীৰ বিষয়াই এই কাণ্ড সংঘটিত কৰিছিল।\nলগতে পঢ়ক জেএনইউৰ হোষ্টেলত আক্ৰমণ : এবিভিপি সদস্যৰ বিৰুদ্ধে গোচৰ ৰুজু আৰক্ষীৰ\nবিমানবন্দৰটোত নিয়োজিত বাহিনীটোৰ কৰ্তব্যৰত বিষয়াই কৰ্তব্যৰ নামত অভিনেত্ৰী আয়েশা টাকিয়াৰ ওপৰত যৌন আতিশয্য চলোৱাৰ লগতে তেওঁৰ বিৰুদ্ধে বৰ্ণবিদ্ধেষী গালি গালাজ কৰাৰো গুৰুতৰ অভিযোগ কৰিছে ফাৰহান আজমীয়ে।\nফাৰহান আজমীৰ অভিযোগ অনুসৰি পত্নী পুত্ৰৰ সৈতে গোৱাৰ পৰা মুম্বাইলৈ যাত্ৰা কৰাৰ সময়ত বিমানবন্দৰত নিৰাপত্তাৰক্ষীয়ে তালাচী চলোৱাৰ নামত বিষয়া আৰ পি যাদৱ, ৰাউট নামৰ এজন কামাণ্ডাৰ আৰু বাহাদুৰ নামৰ এজন জ্যেষ্ঠ বিষয়াই তেওঁলোকক আতিশয্য চলাইছিল।\n"মোৰ পত্নীৰ শৰীৰত আপত্তিজনকভাৱে হাত দি পুত্ৰ আৰু মোক পৃথকে পৃথকে শাৰী হ'বলৈ নিৰ্দেশ দিয়ে, যদিও বাকীববোৰ পৰিয়াল একেটা শাৰীতে থিয় দি আছিল। মোৰ পত্নীক এনেকৈ স্পৰ্শ কৰাৰ বাবে আপত্তি কৰাত বাহাদুৰ নামৰ জ্যেষ্ঠ বিষয়াজনে মোক যৌনগন্ধী আৰু বৰ্ণবিদ্বেষী গালি গালাজ কৰে।" ফাৰহান আজমীয়ে টুইটত কয়।\nলগতে পঢ়ক ঠিকেই- ;ৰজা ডাঙৰ, নে পায়খানা ডাঙৰ...;\nএই ঘটনাৰ বিৰুদ্ধে অভিনেত্ৰী আয়েশাৰ স্বামীয়ে চিচিটিভৰ ফুটেজ পৰীক্ষা কৰি তদন্তৰ দাবীৰে আইনী পদক্ষেপ গ্ৰহণ কৰিব বুলিও ঘোষণা কৰিছে।\nফাৰহান আজমীৰ টুইটৰ এদিনৰ পিছতে গোৱা বিমানবন্দৰ কৰ্তৃপক্ষই টুইট কৰি ঘটনাটোক দুৰ্ভাগ্যজনক বুলি আখ্যা দি ক্ষমা ভিক্ষা কৰিছে।\nআনহাতে, কেন্দ্ৰীয় নিৰাপত্তা বাহিনীটোৱে ফাৰহান আজমীৰ অভিযোগ নস্যাৎ কৰিছে। বাহিনীটোৰ ডিআইজি অণিল পাণ্ডেই ফাৰহান আজমীৰ দাবীক নস্যাৎ কৰি কয় যে কেন্দ্ৰীয় ঔদ্যোগিক বাহিনী এটা 'পেচাদাৰী বাহিনী'।\n"আমি প্ৰতিদিনে বিমানবন্দৰসমূহত ৭ লাখ বিমান যাত্ৰীৰে সন্মুখীন হওঁ। কিন্তু এনে অভিযোগ কেইটা আহিছে? তেওঁক মাত্ৰ নিৰাপত্তা বিধি মানি চলিবলৈ কোৱা হৈছিল। কোনো বিষয়াই তেওঁলোকৰ বিৰুদ্ধে বৰ্ণ বিদ্বেষী তথা অন্য আতিশয্য চলোৱা নাছিল।" ডিআইজি অণিল পাণ্ডেই কয়।\nTags: asom live 24assam ka tazzza khabarassam live 24axom live 24axom live 24 digitalAyesha Takiabest news channel in assamBest news channel of assamBest News Portal in Assambollywood actressbollywood actress Ayesha TakiaFarhan Azmi\nৰাণু মণ্ডলক বিয়া কৰাই বিপদত এক যুৱক! কিয় বিপদত পৰিছে যুৱকজন?\nদুবছৰৰ পিছত বহাগ বিহু : এইবাৰো হেঁপাহৰ বহাগ বিহুৰ আশাভংগ হ'ব অসমীয়াৰ!
